GRADSKO VIJEĆE

KLASA:

URBROJ:

Karlovac,

Na temelju odredbe članka 108. i 110. Zakona o proračunu (Narodne novine broj 87/08, 136/12 i 15/15), Pravilnika o polugodišnjem i godišnjem izvještaju o izvršenju proračuna (Narodne novine broj 24/2013, 102/17 i 01/20) i na temelju članaka 34. i 97. Statuta Grada Karlovca (Glasnik Grada Karlovca broj 01/15 – potpuni tekst, 3/18 i 13/18) Gradsko vijeće Grada Karlovca na \_\_\_\_\_\_.sjednici održanoj dana \_\_\_\_\_\_\_\_godine donijelo je

##### GODIŠNJI IZVJEŠTAJ O IZVRŠENJU

**PRORAČUNA GRADA KARLOVCA ZA 2019. GODINU**

**I. OPĆI DIO**

Članak 1.

**Opći dio Godišnjeg izvještaja** o izvršenju Proračuna Grada Karlovca za 2019. godinu sadrži sažetak Računa prihoda i rashoda, Računa financiranja i Raspoloživa sredstva iz prethodnih godina, na razini razreda ekonomske klasifikacije, kako slijedi:





Članak 2.

Prema osnovnoj ekonomskoj proračunskoj klasifikaciji ostvareni su sljedeći rezultati:

\*višak prihoda poslovanja 72.747.696 kuna

\*manjak prihoda od nefinancijske imovine - 91.219.184 kuna

\*višak primitaka od financijske imovine 15.372.459 kuna

\*ukupan manjak s 31.12.2019.g. 3.099.029 kuna

\*preneseni višak iz 2018.g. 12.010.770 kuna

**SVEUKUPAN VIŠAK s 31.12.2019. 8.911.741 kuna**

Višak prihoda poslovanja ostvaren je u 2019. godini u iznosu od 72.747.696 kuna, manjak prihoda od nefinancijske imovine u iznosu od 91.219.184 kuna te višak primitaka od financijske imovine u iznosu od 15.372.459 kuna, što rezultira manjkom prihoda od 3.099.029 kuna. Preneseni višak iz 2018. godine iznosi 12.010.770 kuna.

Ostvareni višak prihoda u Proračunu Grada Karlovca sa stanjem na dan 31. prosinca 2019. godine iznosi 8.911.741 kuna, te se isti prenosi u 2020. godinu i rasporedit će se Odlukom o raspodjeli viška prihoda za 2019. godinu. Ostvareni višak prihoda planirat će se prilikom donošenja prvih izmjena i dopuna Proračuna Grada Karlovca za 2020. godinu.

Ostvareni višak prihoda proračunskih korisnika na dan 31. prosinca 2019. godine će im ostati na raspolaganju u 2020. godini i također će se rasporediti Odlukom o raspodjeli viška prihoda za 2019. godinu.

Članak 3.

**Posebni dio Godišnjeg izvještaja** o izvršenju Proračuna Grada Karlovca za 2019. godinu sadrži tri izvješća o izvršenju po proračunskim klasifikacijama i to po organizacijskoj, ekonomskoj i programskoj klasifikaciji na razini podskupine i odjeljka ekonomske klasifikacije i dio je ovog Izvještaja.

Članak 4.

Izvještaj o zaduživanju, Izvještaj o danim jamstvima i izdacima po jamstvima, Izvještaj o korištenju proračunske zalihe, Obrazloženje ostvarenja prihoda i primitaka, rashoda i izdataka te Obrazloženje izvršenja programa čine dio Godišnjeg izvještaja.

Članak 5.

Izvještaj o donesenim Odlukama o preraspodjeli sredstava u Proračunu Grada Karlovca tijekom 2019. godine dio je ovog Izvještaja.

Članak 6.

Godišnji izvještaj o izvršenju proračuna Grada Karlovca za 2019. godinu stupa na snagu osam dana od dana objave u Glasniku Grada Karlovca, a Opći i Posebni dio o izvršenju proračuna objavit će se u Glasniku Grada Karlovca.

**PREDSJEDNIK GRADSKOG VIJEĆA**

**Matija Furač, struč.spec.oec.**

DOSTAVITI:

1. Ured gradonačelnika, ovdje
2. Ministarstvo financija, Katančićeva 9, 10 000 Zagreb
3. Upravni odjel za proračun i financije, ovdje (7x)
4. Predsjednik Gradskog vijeća, ovdje
5. Dokumentacija
6. GGK
7. Zapisnik
8. Pismohrana